બોલિવૂડમાં વર્ષ 2009-10 દરમિયાન આર્ટ હાઉસ ફિલ્મ્સનો જે પ્રવાહ શરૂ થયો તે દરમિયાન રૂપેરી પડદે વાસ્તવિક પાત્ર ભજવાનાર અભિનેતા તરીકે એક તદ્દન નવું જ નામ સામે આવ્યું દિબ્યેન્દુ ભટ્ટાચાર્ય, તેમણે અનુરાગ કશ્યપની ફિલ્મ દેવ ડીમાં ચુન્નીનું પાત્ર ભજવ્યું હતું. આ સિવાય બોલિવૂડની અનેક ડાર્ક, ક્રાઈમ અને ગેંગસ્ટર ફિલ્મ્સમાં દિબ્યેન્દુ ભટ્ટાચાર્ય નાના પાત્રો ભજવી ચૂક્યો છે. તેઓ મૂળ બંગાળી છે અને નાટ્યક્ષેત્રનો બહોળો અનુભવ ધરાવે છે. દિબ્યેન્દુ ભટ્ટાચાર્ય હાલમાં જ આવેલી નેટફ્લિક્સની સિરીઝ સેક્રેડ ગેમમાં પણ જોવા મળ્યો હતો. આ સિવાય બી.એ.પાસ, લૂટેરા, ધન ધના ધન ગોલ, બ્લેક ફ્રાઈડે અને ગુડ્ડુ રંગીલા જેવી હિન્દી ફિલ્મ્સમાં અભિનય કરી ચૂક્યો છે.